stanford-oval/wikipedia huggingface dataset:
ג'נט לין קבנדי
הקריירה בנאס"א

קבנדי נבחרה כמועמדת להיות אסטרונאוטית על ידי נאס"א בדצמבר 1994 ודווח על כך למרכז החלל ג'ונסון במרץ 1995. לאחר השנה הראשונה של ההכשרה, היא שובצה לענף מטענים ומגורים, שם תמכה באינטגרציה של מטענים עבור תחנת החלל הבינלאומית. קבנדי שירתה כמומחית משימה ב־STS-91 (2-12 ביוני 1998), משימת העגינה ה-9 והאחרונה של Shuttle-Mir, וסיימה את תוכנית שלב 1 המשותפת של ארצות הברית ורוסיה. בעקבות המשימה, היא עבדה כמקשרת חלל במרכז בקרת המשימות של נאס"א. במשימתה השנייה, היא שירתה על סיפון STS-99 (11–22 בפברואר 2000), משימת הטופוגרפיה של המעבורת מכ"ם, אשר מיפתה יותר מ-47 מיליון מייל משטח היבשה של כדור הארץ כדי לספק נתונים למפה טופוגרפית תלת־ממדית מדויקת ביותר.
בהמשך קבנדי התאמנה במחלקת הרובוטיקה, על מערכות המניפולטור הרובוטיות של המעבורות והן של תחנת החלל. במשימה האחרונה שלה, היא שירתה על סיפון "טיסת ההרכבה" STS-104/ISS 7A (12–24 ביולי 2001) במשימה העשירית לתחנת החלל הבינלאומית. צוות המעבורת התקין את מערכת נעילת האוויר ה-airlock המשותפת "קווסט" וביצעה פעולות משותפות עם צוות משלחת 2. קבנדי התאמנה במעבדת הציפה הנייטרלית להליכה בחלל, אבל היא לא יצאה להליכה בחלל במהלך הטיסה STS-104.
בעקבות משימתה האחרונה, שימשה קבנדי כראש אגף מטענים ומגורים, ולאחר מכן כראש אגף בתחנת החלל הבינלאומית (ISS). היא הייתה אחראית להכשרה, לתפעול, לבטיחות ולמגורים של הצוותים על סיפון ה-ISS, כמו גם לפיתוח החומרה והתוכנה ולביקורות. היא הייתה אחראית על המטענים המדעיים שצוותי ה-ISS הפעילו ולתיאום בין השותפים הבינלאומיים. בשנת 2005 קבנדי התקבלה לתפקיד סגן ראש משרד האסטרונאוטים בנאס"א וכיהנה בתפקיד זה עד פברואר 2008. בעקבות אותו תפקיד, היא הפכה לסגנית מנהל, תפעול צוותי טיסה, ולאחר מכן קודמה לתפקיד מנהלת, מרכז תפעול צוותי טיסה במרכז החלל ג'ונסון.
קבנדי, כבעלת ותק של שלוש טיסות לחלל, היא רשמה למעלה מ-33 ימים בחלל, וטסה בחלל מעל 13.1 מיליון מיילים ב-535 מסלולים סביב כדור הארץ.
במרץ 2016, קבנדי ירשה את ג'ים פרי כמנהלת מרכז המחקר גלן של נאס"א (אנ') בקליבלנד, אוהיו.
בספטמבר 2019, היא פרשה מנאס"א והחלה לעבוד בתאגיד סיירה נבאדה.
צוותי המשימות, בהם השתתפה קבנדי
צוות STS-91
צוות STS-99
צוות STS-104
פרסים והוקרה

אגודת הכבוד הלאומית, 1977.
מנהל בית ספר תיכון קרתגו, 1977.
מלגת נשיאות מאוניברסיטת מיזורי דרום סטייט, 1977.
סיים את לימודיה בהצטיינות מאוניברסיטת מיזורי סאות'רן סטייט, 1980.
תעודות הצטיינות צוות ומצוינות בביצועים מבית Boeing Missile Systems, בשנת 1991.
מדליות טיסות החלל של נאס"א
מדליות שירות יוצא דופן של נאס"א, 2001 ו-2002.
מדליית מנהיגות מצטיינת של נאס"א, 2006.
מקום בהיכל התהילה של האסטרונאוטים של ארצות הברית, 2019.
הערות שוליים

↑  "Astronaut Bio:Janet L. Kavandi" (PDF). NASA. באוקטובר 2019. נבדק ב-3 באפריל 2021. {{cite web}}:  (עזרה)
↑  "NASA Glenn Director and Veteran Astronaut, Janet Kavandi, to Retire After 25 Years of Service". NASA. 10 בספטמבר 2019. נבדק ב-11 ביוני 2020. {{cite web}}:  (עזרה)
↑  "SNC Welcomes Janet Kavandi to Lead Space Programs". Sierra Nevada Corporation. 16 בספטמבר 2019. נבדק ב-11 ביוני 2020. {{cite web}}:  (עזרה)
↑  "Astronaut Kavandi's new mission". Aerospace America. AIAA. בינואר 2019. נבדק ב-11 ביוני 2020. {{cite web}}:  (עזרה)
↑  Sierra Space Corp - Company Profile and News, Bloomberg.com (באנגלית)
↑  Kavandi, web.archive.org, ‏2016-03-03
↑  "Encyclopedia Astronautica: Kavandi". Mark Wade. בפברואר 1997. אורכב מ-המקור ב-3 במרץ 2016. נבדק ב-30 במרץ 2014. {{cite web}}:  (עזרה)
↑  הביאוגרפיה של קבנדי בנאס"א
תחבורה ביהודה ושומרון

כביש המנהרות (כביש 60). מבט משכונת גילה
תחבורה ביהודה ושומרון כוללת בחלקה תשתיות משותפות לישראלים ולפלסטינים, אך גם כבישים נפרדים בהם פלסטינים או ישראלים אינם מורשים לעבור ומחסומים רבים. אורכם הכולל של צירי התנועה המשמשים ישראלים ופלסטינים הוא כ־1,600 ק"מ. רוב הצירים בשטח B משמשים פלסטינים בלבד, אולם קיימים בשטח זה צירים באורך כולל של 117 ק"מ המשמשים גם ישראלים, והצירים בשטח A משמשים פלסטינים בלבד.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסרה ההיסטוריה עד שנות התשעים.
ב־1984 הוכנה תוכנית אב לכבשים בכל יהודה ושומרון בידי ועדה בין־משרדית מיוחדת בראשות שמעון פרהנג ממע"ץ, בהשתתפות נציגי המועצות האזוריות ביו"ש והמינהל האזרחי. בתוכנית הוצעה מערכת חדישה של כבישים ראשיים באזור, שנועדה להוציא את התחבורה מתוך הערים כדי לחסוך עומסים ופקקי תנועה ולאפשר תנועה מהירה לכוחות הביטחון, במיוחד ממישור החוף לבקעת הירדן דרך כביש חוצה שומרון.
בשלהי שנות התשעים, לאחר הסכמי אוסלו, נסללו כבישים עוקפים לחברון, יריחו ושכם שנמסרו לשליטה פלסטינית והפכו למסוכנים לתנועה ישראלית.
במהלך האינתיפאדה השנייה נסגרו כבישים שעוברים בכפרים פלסטינים לתנועה ישראלית. בין היתר, הדבר גרם לניתוק גוש טלמונים מירושלים, בעקבות חסימת קטע מכביש 450 בעין עריכ וביתוניא, כשהבטחות שניתנו לסלילת קטע חילופי לא בוצעו.
ב-2020 פרסם משרד התחבורה יחד עם המנהל האזרחי תוכנית אב תחבורתית ליהודה ושומרון, שכללה רשת תוכניות לשדרוג כבישי יהודה ושומרון. חלק מהתוכניות הן תוכניות ותיקות בעיבוד חדש. בין היתר נכללו בתוכנית פרויקטים לשדרוג כביש 60, בהם עוקף חווארה, עוקף בית-אומר ואל-ערוב, והכפלת המנהרות בכביש המנהרות; שדרוג והרחבת כביש 55 מכביש 6 עד כביש 60; כביש כניסה חדש לירושלים ממחלף גבע בנימין, משוקע בקטע קלנדיה; הרחבת כביש 437 באזור כיכר חיזמא וכביש 375 מצור הדסה עד צומת אל-ח'דר; הרחבה והוספת נת"צ בכביש 446 בקטע צומת שילת-מודיעין עילית; כביש 5 יחליף את כביש 505 בקטע צומת אריאל - צומת תפוח; הרחבת כביש 80 צפונה בתואי כביש 356; ועוד.
בתקציב משרד התחבורה לשנת 2023 הוקצה רבע מתקציב הכבישים, 3.4 מיליארד שקל, להקמת כבישים חדשים העוקפים יישובים פלסטיניים, הרחבת כבישים קיימים ושדרוג דרכי גישה להתנחלויות.
כבישים

כבישי אורך עיקריים:
כביש 60 - כביש האורך החוצה את יהודה ואת השומרון מצפון לדרום. משמש ככביש העיקרי לירושלים מגוש עציון ובנימין.
כביש 90 - כביש אורך בבקעת הירדן ומדבר יהודה-ים המלח.
כבישים 356 ו-398 - כביש אורך משני ביהודה, המשמש בעיקר את הבאים והחוזרים מירושלים למזרח גוש עציון.
כביש 446 - כביש אורך בשולי השומרון. הכביש העיקרי למודיעין עילית ובית אריה, ולעוד מספר יישובים הנמצאים עליו ובסביבתו.
כביש אלון (כבישים 458, 508 ו-578) - כביש משני במערב בקעת הירדן, הוצע כקו גבול בתוכנית אלון.
כבישי רוחב עיקריים:
כביש 1 - כביש מירושלים מזרחה אל מעלה אדומים וים המלח (ויריחו).
כביש 5 (ו-505) חוצה השומרון - מקשר בין צפון גוש דן לאריאל, צומת תפוח ובקעת הירדן.
כביש 35 (חוצה יהודה) - כביש המקשר בין לב הר יהודה וקריית גת.
כביש 55 - כביש המקשר את צפון השומרון עם לב הארץ.
כביש 443 (ו-45)- כביש הדומה למעלה חורון העתיק, המקשר מצפון את ירושלים עם מודיעין וגוש דן.
כביש 465 (חוצה בנימין) - כביש המקשר מצומת המשטרה הבריטית ועד צומת גבעת כ"ח שנמצאת ליד העיר אלעד.
כבישים נוספים: 3, 50, 57, 316, 317, 367, 375, 417, 436, 437, 449, 450, 457, 463, 555, 585, 611.
כמה מצמתי יהודה ושומרון, כמו צומת גוש עציון וצומת תפוח, התפרסמו.
ציר אלון מהווה את הכביש 'הישראלי' הארוך ביותר ביהודה ושומרון, כיוון שהוא נסלל באזור שלא היה בו כביש לפניו.
תחבורה ציבורית

התחבורה הציבורית במרחב יהודה ושומרון מופעלת על ידי שלושה מפעילים עיקריים:
אלקטרה אפיקים תחבורה 2021 חברת הבת של אלקטרה-אפיקים המעניקה את רוב השירות באזור.
תנופה, המשרתת את צפון ומערב השומרון, אזורים ששורתו בעבר על ידי דן ולאחריה על ידי אפיקים.
וקווים, המעניקה שירות לערים מודיעין עילית (כחלק מאשכול חשמונאים) וביתר עלית.
השירות כולל שירות עירוני במודיעין עילית, ביתר עילית, מעלה אדומים, אריאל ואורנית, שירות אזורי ולערים מחוץ לאזור – כמו ירושלים, גוש דן ועוד.
מסילות ברזל

כיום אין מסילות ברזל ביהודה ושומרון (להוציא מעבר של הרכבת המהירה לירושלים בכיס לטרון וסמוך למבשרת ציון), אך קיימת תוכנית ותיקה להקמת מסילה מראש העין לאריאל. במקור הוצע להקים אותה כסעיף מן המסילה המזרחית החדשה, שתצא מתחנת ראש העין צפון לאורך חוצה שומרון עד אריאל. בספטמבר 2012 פורסם כי בבדיקה של רכבת ישראל נקבע כי אין היתכנות כלכלית למסילה, בעקבות תוצאות בדיקה זו, הנחה שר התחבורה לבדוק היתכנות של רכבת קלה בתוואי, תוכנית שאושרה על ידי המנהל האזרחי ביולי 2013. במרץ 2018 שר התחבורה אישר תוכנית הקמת רכבת קלה בין הערים פתח תקווה, ראש העין לבין האוניברסיטה באריאל, אולם הקו לא קודם מאז.
הוצע בעבר לקשר את אזור התעשייה שער בנימין למערך הרכבת הקלה הירושלמית, וייתכן שבעתיד היא תורחב למעלה אדומים וגבעת זאב.
תחבורה אווירית

בעבר היו ביהודה ושומרון שני שדות תעופה. שדה התעופה עטרות מדרום לרמאללה, שהוקם כדי לשמש את מטה השלטון הבריטי, לא הרחק מקלנדיה. השדה סופח לירושלים לאחר מלחמת ששת הימים. מסלול שדה התעופה עטרות הורחב גם למטוסי סילון כבדים, והפעילות בו הופסקה בשנת 2000 עם פרוץ האינתיפאדה השנייה.
על גב ההר בשומרון היה בשנות המנדט הבריטי שדה תעופה קטן בבקעת בית דג'ן, מדרום לאלון מורה של ימינו. הפעילות בו הופסקה עוד בתקופת המנדט, ואין תיעוד רב על הפעילות בו. שרידי המסלולים נהרסו.
הערות שוליים

↑  כבישים בגדה המערבית שבהם אוסרת ישראל על תנועת פלסטינים
↑  מחסומים בגדה המערבית וברצועת עזה
↑  ההגנה על צירי התנועה באזור יהודה ושומרון, מבקר המדינה, תמוז התשפ"ד, יולי 2024
↑  חגי הוברמן, 30 שנה לחתימה על הסכם אוסלו: ההתיישבות ניצחה, באתר מצב הרוח, ‏23 באוגוסט 2023
↑  בנימין לקראת מהפיכת כבישים, באתר binyamin.org.il
↑  תוכנית אב תחבורתית כוללת ליהודה ושומרון, באתר GOV.IL
↑  מישל מחנין, אושרה תכנית אב לתחבורה ביו"ש – סמוטריץ': "צעד בהחלת הריבונות", באתר חדשות 0404‏, 12 בינואר 2020
↑  אמיר אטינגר, ‏בשורה לתושבים: כביש 80 וכבישים חדשים ביהודה ושומרון, באתר "סרוגים", 8 בנובמבר 2020
↑  אסף זגריזק, ‏הרכבת לאילת נותרה מאחור: סדרי העדיפויות החדשים של שרת התחבורה, באתר גלובס, 19 באפריל 2023.
↑  החל מהיום: "תנופה" תפעיל את קווי התחבורה הציבורית בשומרון, באתר בחדרי חרדים, ‏31 בדצמבר 2021
↑  חיים לוינסון, לא תפעל רכבת לאריאל: "אין היתכנות כלכלית", באתר הארץ, 24 בספטמבר 2012
↑   חיים לוינסון, המינהל האזרחי אישר את תוכנית הרכבות השאפתנית בגדה המערבית, באתר הארץ, 24 ביולי 2013
↑  אור רביד‏, פרסום ראשון: שר התחבורה אישר הקמת רכבת קלה לאריאל, באתר וואלה, 15 במרץ 2018
1 2  חגי הוברמן, 'תוכנית שומרון למיליון' של המועצה האיזורית שומרון: שדה תעופה יוקם בלב השומרון, באתר מצב הרוח, ‏23 באוגוסט 2023
צומת תפוח שבשומרון
אוטובוס של חברת תנופה
גיהנום בכלוב (2020)

| גיהנום בכלוב (2020)>  הפוסטר הרשמי של האירוע בכיכובן של ביילי וסשה בנקס.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 25 באוקטובר 2020
עיר: אורלנדו, פלורידה
אולם: אמוויי סנטר
מספר צופים: 0 (מאחורי דלתיים סגורות)
שיר (י) הנושא: "Welcome to My Hell" בביצוע Holy Wars
ספונסר (ים): סקיטלס
סדרת אירועי שלם וצפה של ה-WWE
| NXT TakeOver 31 | גיהנום בכלוב (2020) | סדרת ההישרדות |
סדרת אירועי גיהנום בכלוב
| 2019 | גיהנום בכלוב (2020) | 2021 |
גיהנום בכלוב (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-25 באוקטובר 2020, באולם אמוויי סנטר שבאורלנדו, פלורידה. האירוע היה האירוע ה-12 בסדרת אירועי גיהנום בכלוב וכלל את חווית הצפייה לקהל המוכרת יותר בשם ThunderDome.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רנדי אורטון ניצח את דרו מקינטייר בקרב גיהנום בכלוב וזכה באליפות ה-WWE בפעם העשירית בקריירה שלו. שני קרבות נוספים התקיימו תחת מבנה גיהנום בכלוב: בקרב הפותח, רומן ריינס ניצח את ג'יי אוסו ושמר על האליפות האוניברסלית, בקרב שהתקיים בנוסף תחת חוקי "אני נכנע", בעוד שבקרב האחר, סשה בנקס ניצחה את ביילי וזכתה באליפות הנשים של סמאקדאון, מה שקטע תקופת כהונה של 380 ימים כאלופה מצד ביילי; זכייה זו הפכה את בנקס לאלופת הטריפל קראון הרביעית ולאלופת הגראנד סלאם השלישית.
הפקה > רקע

גיהנום בכלוב הוא אירוע שלם וצפה שנתי, המופק על ידי ה-WWE במתכונת של חודש אוקטובר מאז שנת 2009. הרעיון של האירוע הוא שהקרב המרכזי (או יותר במקרה הצורך) שיתקיים בו יהיה בתוך "גיהנום בכלוב" - כלוב בגובה העולה על שבעה מטרים, שמקיף את הזירה וסביבתה. בקרב "גיהנום בכלוב" אין פסילות או ספירות חוץ. הדרך היחידה לנצח היא על ידי הצמדה או הכנעה בתוך הזירה.
הפקה > רקע > השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל, ולאחר מכן הורחב לחברים וקרובי משפחה של המתאבקים באמצע חודש יוני. ב-17 באוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר גם באורלנדו החל מ-21 באוגוסט בפרק של התוכנית סמאקדאון. יתרה מכך, הארגון השיק לראשונה את חווית הצפייה לקהל המוכרת יותר בשם ThunderDome, שעושה שימוש ברחפנים, לייזרים ופירוטכניקה. קרוב לאלף מסכי LED הותקנו באולם על מנת לאפשר לקהל הצופים של ה-WWE להיות נוכח באופן וירטואלי באירועיו בחינם ולהיראות יישובים בשורות מסודרות על מסכי ה-LED. כמו כן, הארגון עשה שימוש בקריאות מדומות של קהל במטרה ליצור אווירה. האירוע גיהנום בכלוב היה אמור להיערך ב-1 בנובמבר, אך הוקדם ל-25 באוקטובר. השינוי נבע בעקבות חוזה של הארגון עם אולם האמוויי סנטר, שתוקפו הוא עד 31 באוקטובר.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: קורי גרייבס (סמאקדאון)
צוות השידור באנגלית: טום פיליפס (Raw)
צוות השידור באנגלית: סמואה ג'ו (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
כרוזים: גרג המילטון (סמאקדאון)
כרוזים: מייק רום (Raw)
שופטים: דנילו אנפיביו
שופטים: ג'ייסון איירס
שופטים: שון בנט
שופטים: ג'סיקה קאר
שופטים: דן אנגלר
שופטים: דריק מור
שופטים: אדי אורנגו
שופטים: ריאן טראן
מראיינות: קיילה ברקסטון
מראיינות: שרה שרייבר
פאנל לפני האירוע: צ'ארלי קארוסו
פאנל לפני האירוע: ג'ף ג'ארט
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: ג'רי לולר
אירוע > מופע מקדים

המופע המקדים הכיל קרב אחד בודד, ובו R-טרות' הגן על אליפות 24/7 של ה-WWE נגד דרו גולאק. בסיום, טרות' ביצע על גולאק את מהלך ה-Lie Detector כדי לרשום הגנה מוצלחת על התואר.
עוד במהלך המופע המקדים לאירוע גיהנום בכלוב, מנהיג קבוצת רטרביושן, מוסטפא עלי, איתגר את קבוצת The Hurt Business לקרב באירוע עצמו, כאשר חבר קבוצה אחד מרטרביושן יתמודד מול חבר קבוצה אחד מקבוצת The Hurt Business. עלי אף איפשר לאחרונה לבחור מול מי הם יתמודדו מקבוצת רטרביושן.
אירוע > הקרב המרכזי

בקרב המרכזי, דרו מקינטייר הגן על אליפות ה-WWE נגד רנדי אורטון בקרב גיהנום בכלוב. במהלך הכניסה לזירה של מקינטייר, אורטון (שהסתווה כצלם) ניסה להפתיע ולתקוף את מקינטייר. לעומת זאת, מקינטייר השתלט על המצב והדף אותו. לאחר שהשניים נאבקו זה מול זה מסביב לכלוב, הם נכנסו לתוך הכלוב והקרב החל באופן רשמי. אורטון שלט בתחילת הקרב, כשתקף את הלסת השבורה של מקינטייר. מאוחר יותר, אורטון השתמש במספריים אשר חתכו את השרשרת מסביב לדלת הכניסה לכלוב. כשאורטון עשה את דרכו אל רמפת הכניסה, הוא הותקף מאחור על ידי מקינטייר. לבסוף, השניים טיפסו במעלה גג הכלוב, שם אורטון תקף את מקינטייר בעזרת צינור עופרת. כשהשניים ירדו מגג הכלוב, אורטון זרק את מקינטייר ממחצית דופנו של הכלוב אל תוך שולחן השדרנים. בחזרה בזירה, מקינטייר התחמק ממהלך הסיום של אורטון, ה-RKO, כשביצע עליו את מהלך הסיום שלו, ה-Claymore Kick, אך אורטון לא נתן למקינטייר את ההזדמנות להצמיד אותו, מכיוון שהוא יצא ממתחם הזירה. ברגעי הסיום של הקרב, כשמקינטייר ניסה לבצע את מהלך ה-Claymore Kick בפעם השנייה, אורטון הפך זאת למהלך ה-RKO, שהספיק לו כדי לנצח בקרב ולזכות באליפות ה-WWE בפעם העשירית בקריירה שלו. זכייה זו גרמה לאורטון להשוות את שיא ההחזקות באליפויות עולם של טריפל H עם 14 תקופות כהונה כאלוף עולם.
תוצאה לאורך זמן > Raw

לילה לאחר מכן בתוכנית Raw, דרו מקינטייר פתח את התוכנית, כשהצהיר שהוא ישיג את אליפות ה-WWE בחזרה. הוא נקטע על ידי מר כסף בבנק החדש, המיז, כשלצידו ג'ון מוריסון. המיז התגרה במקינטייר ובהפסדו באירוע גיהנום בכלוב והתפאר בניצחונו על אוטיס וזכייתו במזוודת כסף בבנק. השניים התמודדו אחד מול השני מאוחר יותר באותו הערב, בקרב שבו מקינטייר ניצח את המיז. בסגירת התוכנית, אלוף ה-WWE החדש, רנדי אורטון, שימש כאורח בפינה A Moment of Bliss, שבה אלכסה בליס (שהתחברה לשורות "השד" בריי וויאט) איזכרה את הפיוד בעבר של אורטון עם וויאט, עד שמקינטייר הגיע ותקף את אורטון עד שהאורות כבו לפתע, ובישרו על בואו של "השד". כאשר האורות דלקו בחזרה, "השד" עמד מאחורי אורטון על רמפת הכניסה לאולם ומקינטייר היה בזירה. מקינטייר ואורטון חידשו את התיגרה ביניהם בזמן ש"השד" התפייד.
קבוצת The Hurt Business‏ (MVP, אלוף ארצות הברית, בובי לאשלי, שלטון בנג'מין וסדריק אלכסנדר) התמודדו בקרב הדחות ארבעה נגד ארבעה מול קבוצת רטרביושן (מוסטפא עלי, סלאפג'ק, טי-באר ומייס). הקרב התקדם עד למצב שבו בנג'מין ואלכסנדר התמודדו מול עלי. עלי פסל את עצמו לאחר שתקף את אלכסנדר בעזרת כיסא, פסילה זו גרמה לרטרביושן להפסיד בקרב.
החל מפרק זה של התוכנית Raw, הפוקוס הועבר לאירוע השלם וצפה הבא של ה-WWE, סדרת ההישרדות. קרבות העפלה לקבוצת Raw התקיימו באותו הערב. AJ סטיילס ניצח את ג'ף הארדי כדי להשיג את המקום הראשון בקבוצה. לאחר מכן, הארדי גרם לאליאס להפסיד בקרב העפלה שלו מול קית' לי, כשלאחר הקרב הוא תקף את אליאס בעזרת גיטרה. שיימוס השיג את המקום השלישי בקבוצת Raw לאחר שגבר על מאט רידל.
במהלך קרב זוגות בין הלוצ'ה האוס פארטי (לינסה דוראדו וגראן מטאליק) לאקירה טוזאווה ודרו גולאק, אלוף 24/7, R-טרות', הגיע החוצה, כשכל המשתתפים בקרב הזוגות ניסו להצמיד אותו ולזכות בתואר. ניסיונות אלו הסתכמו בכך שגולאק וטוזאווה הפסידו בקרב הזוגות לאחר שגולאק הוצמד על ידי דוראדו.
תוצאה לאורך זמן > סמאקדאון

בפרק של התוכנית סמאקדאון באותו השבוע, האלוף האוניברסלי, רומן ריינס (שלווה על ידי פול היימן) פתחו את התוכנית יחדיו עם ג'יי אוסו. ג'יי אמר שהוא שנא את ריינס וריינס אמר שהוא עשה מה שהוא נאלץ לעשות. לאחר מכן, ריינס נתן לג'יי עד לסוף הערב להחליט אם הוא ימלא את הוראותיו של ריינס כראש השבט או שהוא ומשפחתו יוגלו ממשפחת אנואי. מאוחר יותר באותו הערב, ג'יי התמודד מול דניאל בריאן בקרב העפלה לקבוצת סמאקדאון במסגרת קרב ההדחות המסורתי של סדרת ההישרדות. ריינס הגיע במחצית הקרב וצפה במתרחש. לאחר שג'יי ניצח את בריאן, הוא הסכים לקבל את ריינס כראש השבט. לאחר מכן, ריינס הביט בבריאן חסר האונים וג'יי תקף את בריאן והשליך אותו על שולחן השדרנים, מעשים שהשביעו את רצונו של ריינס.
אלופת הנשים החדשה של סמאקדאון, סשה בנקס, חגגה את זכייתה בתואר ואמרה שביילי נמצאת בעבר והיא מתמקדת לנצח את אלופת הנשים של Raw, אסקה, בקרב אלופה נגד אלופה של סדרת ההישרדות. ביילי קטעה את בנקס והתגרתה בה על כך שהיא אף פעם לא צלחה בהגנות על חגורות האליפות לאחר שהיא זוכה בהם ואף אתגרה אותה לקרב חוזר בשבוע לאחר מכן בתוכנית, אתגר שאליו בנקס נענתה בחיוב.
תוצאות

| מס' | תוצאות | התניות | זמן |
| --- | --- | --- | --- |
| P1 | ‏ R-טרות' ניצח את דרו גולאק | קרב יחידים על אליפות 24/7 של ה-WWE | 05:25 |
| 2 | רומן ריינס (א) (עם פול היימן) ניצח את ג'יי אוסו | קרב גיהנום בכלוב "אני נכנע" על האליפות האוניברסלית מאחר שג'יי נכנע, הוא ואחיו, ג'ימי אוסו, מחויבים לקבל פקודות ולהכיר בריינס כראש השבט או שהאוסוס ומשפחתם יוגלו ממשפחת אנואי. | 29:20 |
| 3 | אליאס ניצח את ג'ף הארדי בפסילה | קרב יחידים | 07:50 |
| 4 | המיז (עם ג'ון מוריסון) ניצח את אוטיס (MITB) (עם טאקר) | קרב יחידים על מזוודת כסף בבנק | 07:25 |
| 5 | סשה בנקס ניצחה את ביילי (א) בהכנעה | קרב גיהנום בכלוב על אליפות הנשים של סמאקדאון | 26:35 |
| 6 | בובי לאשלי (א) ניצח את סלאפג'ק בהכנעה | קרב יחידים על אליפות ארצות הברית | 03:50 |
| 7 | רנדי אורטון ניצח את דרו מקינטייר (א) | קרב גיהנום בכלוב על אליפות ה-WWE | 30:35 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  האירוע התקיים ללא קהל ששילם כרטיס עקב התפרצות נגיף הקורונה בארצות הברית, אף על פי שהאירוע הכיל קהל וירטואלי כחלק מחווית הצפייה ThunderDome.
הערות שוליים

↑  מעריצי ה-WWE נלהבים לראות את הקהל בחזרה בתוכניות Raw
↑  ה-WWE מציג את חווית צפייה חדשה לקהל בשם ThunderDome
↑  ה-WWE מכריז על ארנת ה-ThunderDome; הצצה ראשונה לאולם עם חווית הצפייה הווירטואלית
↑  דיווח: ארגון ה-WWE מקדים את תאריך אירוע גיהנום בכלוב ל-25 באוקטובר
↑  ריינס יגן על האליפות האוניברסלית נגד ג'יי אוסו (קרב גיהנום בכלוב "אני נכנע")
↑  מקינטייר יגן על אליפות ה-WWE נגד אורטון (קרב גיהנום בכלוב)
↑  ביילי תגן על אליפות הנשים של סמאקדאון נגד בנקס (קרב גיהנום בכלוב)
↑  ג'ף הארדי נגד אליאס
↑  אוטיס נגד המיז (המנצח יזכה במזוודת כסף בבנק)
↑  R-טרות' יגן על אליפות 24/7 נגד גולאק (קרב במופע המקדים)
↑  R-טרות' ניצח את גולאק ושמר על אליפות 24/7 (קרב במופע המקדים)
↑  ריינס ניצח את ג'יי אוסו ושמר על האליפות האוניברסלית (קרב גיהנום בכלוב "אני נכנע")
↑  אליאס ניצח את ג'ף הארדי כתוצאה מפסילה
↑  המיז ניצח את אוטיס והפך למר כסף בבנק
↑  בנקס ניצחה את ביילי והפכה לאלופת הנשים החדשה של סמאקדאון (קרב גיהנום בכלוב)
↑  לאשלי ניצח את סלאפג'ק ושמר על אליפות ארצות הברית
↑  אורטון ניצח את מקינטייר והפך לאלוף ה-WWE החדש (קרב גיהנום בכלוב)
דורותי מ. גילפורד

| --- | --- |
אין תמונה חופשית
 לידה:  1919 אוטומווה, ארצות הברית 
 פטירה:  6 בדצמבר 2014 (בגיל 95 בערך) מחוז מונטגומרי, ארצות הברית 
 שם לידה:  Dorothy Morrow Gilford 
 ענף מדעי:  סטטיסטיקה 
 מקום לימודים:  אוניברסיטת וושינגטון  מכללת ברין מאר  אוניברסיטת קולומביה 
 מוסדות:  המרכז הלאומי לסטטיסטיקה של החינוך (1974)  האגודה לסטטיסטיקה מתמטית (1960–1964)  אוניברסיטת ג'ורג' וושינגטון  אוניברסיטת קרנגי מלון  אוניברסיטת טקסס טק  המשרד למחקרים ימיים 
 פרסים והוקרה:  עמיתת המכון לסטטיסטיקה מתמטית (1960)  עמית האיגוד האמריקני לסטטיסטיקה (1961) 
 
דורותי מורו גילפורד  (באנגלית: Dorothy M. Gilford; 1919 –  6 בדצמבר 2014) הייתה סטטיסטיקאית אמריקנית.
ביוגרפיה

לאחר שסיימה את לימודיה בבית הספר התיכון בגיל 15, למדה באוניברסיטת וושינגטון בסיאטל, שם למדה לימודי תואר ראשון ושני במתמטיקה. היא אמנם החלה בלימודי מתמטיקה טהורה, אך במשך הלימודים גברה התעניינותה בתחום היישומי, ולכן למדה אקטואריה וסטטיסטיקה.
ב-1940 התחילה בלימודי דוקטורט, תחילה במכללת ברין מאר, שם עסקה במחקר בגנטיקה בהדרכת הילדה גריינג'ר. ב-1942 הרולד הוטלינג הזמין אותה לעבור לאוניברסיטת קולומביה ולבצע עבודת דוקטורט בהדרכתו. האווירה במחלקה לסטטיסטיקה שם לא הייתה טובה, וכעבור שנה היא חזרה לברין מאר, אך המשיכה במחקר בהדרכת הוטלינג. כשהיא עדיין עובדת על הדוקטורט שלה, קיבלה משרת מרצה לסטטיסטיקה באוניברסיטת ג'ורג' וושינגטון. בסופו של סיימה את עבודת הדוקטורט שלה שעסקה בהתפלגות T2 שהוטלינג פיתח, אולם בינתיים הוטלינג עזב את אוניברסיטת קולומביה ועבר לצפון קרוליינה. לאור זאת שהיחסים בין חברי הסגל באוניברסיטת קולומביה לבין הוטלינג היו בעייתיים, הפקולטה סירבה לאשר את הדוקטורט, והיא לא קיבלה את תואר הדוקטור.
לאחר סיום דרכה האקדמית פנתה גילפורד למגזר הציבורי, ומילאה שורת תפקידים במספר רשויות ממשלתיות, ובהם מכון המחקר הרפואי של הצי, רשות התעופה האזרחית, ורשות הפיקוח על המסחר. ב-1955 עברה לעבוד במכון המחקר של הצי. היא ניהלה שם את המחלקה לסטטיסטיקה, ובהמשך קודמה וניהלה את האגף למדעי המתמטיקה של המכון. במהלך תקופה זו ניסתה שוב לכתוב עבודת דוקטורט במסגרת אוניברסיטת קארנגי מלון, אך שוב לא הצליחה לסיים את הלימודים.
ב-1968 עברה לעבוד במשרד הבריאות, החינוך והרווחה, שם עמדה בראש מכון המחקר הלאומי לסטטיסטיקת חינוך. היא פרשה מהשירות הציבורי ב-1974, ועברה לעבוד באקדמיה הלאומית למדעים. לאחר 19 שנות עבודה שם פרשה לגמלאות.
פרסים

בזכות הישגיה המקצועיים גילפורד נבחרה לעמיתה של האיגוד האמריקני לסטטיסטיקה, ושל המכון הלאומי למתמטיקה. כמו כן נבחרה לחברה במכון הסטטיסטיקה הבינלאומי. ב-1965 העניק לה הנשיא ג'ונסון את פרס המצוינות לנשים בשירות הציבורי (היא הייתה הסטטיסטיקאית השנייה לאחר ארינס ג'וי ויקנס שקיבלה פרס זה בשנת 1960).
המשחקים הפאראלימפיים ריו דה ז'ניירו (2016)

| --- | --- |

 עיר מארחת:  ריו דה ז'ניירו, ברזיל
 מדינות משתתפות:  159
 ספורטאים משתתפים:  4,342
 תחרויות:  526 (24 ענפי ספורט)
 טקס הפתיחה:  7 בספטמבר 2016
 טקס הנעילה:  18 בספטמבר 2016
 האצטדיון הראשי:  מרקנה
 → לונדון 2012 טוקיו 2020 ← 
המשחקים הפאראלימפיים בקיץ 2016 הם המשחקים הפאראלימפיים ה-15 שנערכו בריו דה ז'ניירו, ברזיל בין התאריכים 7 בספטמבר ל-18 בספטמבר. זו הפעם הראשונה שהמשחקים הפאראלימפיים נערכים בדרום אמריקה.
מכרז

| 0 | 1 | 2 | 3 | 4 | 5 |
| --- | --- | --- | --- | --- | --- |
תוצאות מכרז אולימפיאדת הקיץ 2016
| עיר | מדינה | סיבוב 1 | סיבוב 2 | סיבוב 3 |  |
| ריו דה ז'ניירו | ברזיל ברזיל | 26 | 46 | 66 |  |
| מדריד | ספרד ספרד | 28 | 29 | 32 |  |
| טוקיו | יפן יפן | 22 | 20 | — |  |
| שיקגו | ארצות הברית ארצות הברית | 18 | — | — |  |
תחרויות > ענפי הספורט

במשחקים הפאראלימפיים ב-2016 נערכו תחרויות ב-24 ענפי ספורט שונים.
במהלך תחרות נהרג בתאונה בהמן גולברנז'אד, זו הייתה הפעם הראשונה מאז 1960 שספורטאי נהרג במהלך אולימפיאדה.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   קשתות   אתלטיקה   בוצ'יה   פאראקאנו   אופניים  כביש   מסלול  רכיבה   כדורגל 5 שחקנים |   כדורגל 7 שחקנים   כדור שער   ג'ודו   פאראטריאתלון   הרמת כוח   חתירה   קליעה   שיט |   שחייה   טניס נכים   כדורעף   כדורסל נכים   סיף נכים   רוגבי נכים   טניס שולחן |  |  |  |  |  |
מדליות

טטיאנה מקפאדן זכתה ב-6 מדליות מהם 4 זהב.
ראו גם

ישראל במשחקים הפאראלימפיים ריו דה ז'ניירו (2016)
אולימפיאדת ריו דה ז'ניירו (2016)